b'\n_START_ARTICLE_\nThe Best of Kylie Minogue\n_START_SECTION_\nOzadje\n_START_PARAGRAPH_\nPo podatkih, podanih na tiskovni konferenci ob izidu albuma The Best of Kylie Minogue, so pesmi za kompilacijo izbrali\xc2\xa0\xc2\xbbobo\xc5\xbeevalci preko obse\xc5\xbene trgovske raziskave, ki jo je zalo\xc5\xbeba EMI izvedla pozno lani.\xc2\xab\n_START_SECTION_\nNaslovnica\n_START_PARAGRAPH_\nNaslovnica za album The Best of Kylie Minogue je sestavljena iz bro\xc5\xa1k z motivi singlov. Vklju\xc4\x8duje dve fotografiji iz dveh videospotov (za pesmi\xc2\xa0\xc2\xbbSpinning Around\xc2\xab\xc2\xa0in\xc2\xa0\xc2\xbbConfide in Me\xc2\xab). Zadnji del uradne \xc5\xa1katle s CD-jem vklju\xc4\x8duje logotipe uspe\xc5\xa1nic, vklju\xc4\x8denih na kompilacijo. V bro\xc5\xa1uri albuma so tudi naslovnice za vsak singl posebej. Za razli\xc4\x8dico, izdano preko iTunesa, so ustvarili drugo naslovnico - ta je vklju\xc4\x8devala sicer enako naslovnico, a z ro\xc5\xbenatim besedilom in obrobo.\n_START_SECTION_\nDose\xc5\xbeki na lestvicah\n_START_PARAGRAPH_\nAlbum The Best of Kylie Minogue je debitiral na enajstem mestu britanske glasbene lestvice, saj so \xc5\xbee v prvem tednu prodali 9.703 izvodov kompilacije. Kakorkoli \xc5\xbee, \xc5\xbee tri tedne kasneje se album ni ve\xc4\x8d uvrstil med prvih \xc5\xa1tirideset na lestvici, saj je tam zasedel le sedemin\xc5\xa1tirideseto mesto. Nazadnje je kompilacija na lestvici zasedla le sedemindevetdeseto mesto, kjer je ostala \xc5\xa1e \xc5\xa1tiri tedne. Zasedla je tudi eno od prvih \xc5\xa1tirideset mest na \xc5\xa1kotski, irski, \xc4\x8de\xc5\xa1ki in \xc5\xa1panski lestvici. Na ameri\xc5\xa1ki lestvici plesnih in elektronskih albumov je album debitiral na trinajstem mestu, vendar je \xc5\xbee naslednji teden zasedel le triindvajseto mesto, teden dni kasneje pa se na lestvico sploh ni ve\xc4\x8d uvrstil.'